Pakistan fails to win despite umpire error in T20 World Cup semi T20 World Cup: ଅମ୍ପାୟାରଙ୍କ ଭୁଲ୍ ପରେ ବି ଫାଇନାଲରେ ପହଞ୍ଚି ପାରିଲାନି ପାକିସ୍ତାନ!- News18 odia\nT20 World Cup: Pakistan fails to win despite umpire error in semifinal | ପୂର୍ବତନ କ୍ରିକେଟର୍ ଗୌତମ ଗମ୍ଭୀର କହିଛନ୍ତି ଯେ ଯଦିଓ ରିପ୍ଲେ ଦର୍ଶାଇଥିଲା ଯେ ବଲ୍ ବ୍ୟାଟକୁ ଛୁଇଁ ନାହିଁ, ବ୍ୟାଟ୍ସମ୍ୟାନ୍ ଜାଣିଥିବେ ବାସ୍ତବରେ କ'ଣ ହୋଇଛି - ୱାର୍ଣ୍ଣର୍ ଜାଣିଥିବେ ଯେ ବଲ୍ ବ୍ୟାଟରେ ଲାଗିଛି । ସେଥି ପାଇଁ ସେ DRS ବ୍ୟବହାର କଲେନି ।\nଡ୍ୟାଭିଡ୍ ୱାର୍ଣ୍ଣର୍ ୪୯ ରନ୍ ସଂଗ୍ରହ କରିଥିଲେ । (ଏ.ପି. ଫଟୋ)\nନୂଆ ଦିଲ୍ଲୀଃ ଟି-୨୦ ବିଶ୍ୱ କପ୍ ସେମିଫାଇନାଲରେ ୪୯ ରନ୍ ସଂଗ୍ରହ କରି ଡ୍ୟାଭିଡ୍ ୱାର୍ଣ୍ଣର୍ (David Warner) ଅଷ୍ଟ୍ରେଲିଆର ଆଶାକୁ ବଞ୍ଚାଇ ରଖିଥିଲେ । କିନ୍ତୁ ଏକାଦଶ ଓଭରର ପ୍ରଥମ ବଲରେ ଶାଦବ ଖାନଙ୍କ (Shadab Khan) ଓଭରରେ ଅମ୍ପାୟାର୍ ତାଙ୍କୁ ୱିକେଟ୍ ପଛରେ ଆଉଟ୍ ବୋଲି ଘୋଷଣା କରିଦେଲେ । ତେବେ ବଲ୍ ବ୍ୟାଟକୁ ଛୁଇଁ ନ ଥିଲା । ଅଷ୍ଟ୍ରେଲିଆ ପାଖରେ ଦୁଇଟି ସମୀକ୍ଷା (review) ବାକି ଥିଲା, କିନ୍ତୁ ୱାର୍ଣ୍ଣର୍ ତାକୁ ବ୍ୟବହାର କଲେ ନାହିଁ । ସେ ପାଭିଲିୟନକୁ ଫେରିଗଲେ । ତା' ପରେ ବି ପାକିସ୍ତାନ ଦଳ ବିଜୟ ହାସଲ କରିପାରିଲା ନାହିଁ (T20 World Cup) ।\nପ୍ରଥମେ ବ୍ୟାଟିଂ କରି ପାକିସ୍ତାନ ଚାରି ୱିକେଟରେ ୧୭୬ ରନ୍ କରିଥିଲା । ଏହାର ଜବାବରେ ଅଷ୍ଟ୍ରେଲିଆ ୧୯ ଓଭରରେ ପାଞ୍ଚ ୱିକେଟ୍ ନେଇ ସେହି ଲକ୍ଷ୍ୟ ହାସଲ କରିନେଇଥିଲା (New Zealand vs Pakistan) ।\nଡ୍ୟାଭିଡ୍ ୱାର୍ଣ୍ଣର୍ ୩୦ଟି ବଲରେ ୪୯ ରନ୍ ସଂଗ୍ରହ କରିଥିଲେ । ସେ ତିନିଟି ଚୌକା ଓ ଚିନିଟି ଛକ୍କା ମାରିଥିଲେ । ୧୦ ଓଭର୍ ପରେ ଅଷ୍ଟ୍ରେଲିଆର ସ୍କୋର୍ ତିନି ୱିକେଟ୍ ହରାଇ ୮୯ ରନ୍ ଥିଲା । ଏହି ସମୟରେ ଏହି ମ୍ୟାଚ୍ ସମାନ ସ୍ତରରେ ଥିଲା । କିନ୍ତୁ ୱାର୍ଣ୍ଣରଙ୍କୁ ଆଉଟ୍ କରାଯିବା ମାତ୍ରେ ପାକିସ୍ତାନ୍ ଦଳ ପ୍ରାଧାନ୍ୟ ବିସ୍ତାର କରିଥିଲା । ରିପ୍ଲେରେ ଏହା ସ୍ପଷ୍ଟ ହୋଇଥିଲା ଯେ ବଲ୍ ଓ ବ୍ୟାଟ୍ ମଧ୍ୟରେ ବହୁତ ଦୂରତା ଅଛି ।\nରିପ୍ଲେରେ ଜଣା ପଡ଼ିଥିଲା ଯେ ୱାର୍ଣ୍ଣର୍ ଆଉଟ୍ ହେବା କଥା ନୁହେଁ, ହେଲେ ସେ ପ୍ୟାଭିଲିଅନକୁ ଚାଲିଯାଇଥିଲେ ।\nପୂର୍ବତନ ଭାରତୀୟ କ୍ରିକେଟର୍ ଗୌତମ ଗମ୍ଭୀର ମନ୍ତବ୍ୟ ଦେଇ କହିଛନ୍ତି ଯେ ଯଦିଓ ରିପ୍ଲେ ଦର୍ଶାଇଥିଲା ଯେ ବଲ୍ ବ୍ୟାଟକୁ ସ୍ପର୍ଶ କରି ନାହିଁ, ବ୍ୟାଟ୍ସମ୍ୟାନ୍ ଜାଣିଥିଲେ ବାସ୍ତବରେ କ'ଣ ହୋଇଛି । ୱାର୍ଣ୍ଣର୍ ଜାଣିଥିବେ ଯେ ବଲ୍ ବ୍ୟାଟରେ ଲାଗିଛି । ସେହି କାରଣରୁ ସେ ଡି.ଆର୍.ଏସ୍. (DRS) ବ୍ୟବହାର କରି ନ ଥିଲେ । ରିପ୍ଲେ ଦେଖିବା ପରେ ଅଷ୍ଟ୍ରେଲୀୟ ଖେଳାଳିମାନେ ଆଉ କିଛି କରିପାରି ନ ଥିଲେ ।\nଅଷ୍ଟ୍ରେଲିଆ ଦଳ ଦ୍ୱିତୀୟ ଥର ପାଇଁ ଫାଇନାଲରେ (T20 World Cup Final) ପ୍ରବେଶ କରିଛି । ନଭେମ୍ବର ୧୪ରେ ପାକିସ୍ତାନ ଓ ନ୍ୟୁଜିଲ୍ୟାଣ୍ଡ୍ ମଧ୍ୟରେ ଏହି ଟାଇଟଲ୍ ମ୍ୟାଚ୍ ଦୁବାଇରେ ଖେଳାଯିବ । ଅଷ୍ଟ୍ରେଲିଆ ଦଳ ୨୦୧୦ରେ ପ୍ରଥମ ଥର ପାଇଁ ଫାଇନାଲରେ ପ୍ରବେଶ କରିଥିଲା । ସେଥିରେ ସେ ଇଂଲଣ୍ଡ ଦ୍ୱାରା ପରାସ୍ତ ହୋଇଥିଲା । ନ୍ୟୁଜିଲ୍ୟାଣ୍ଡ୍ ଦଳ ପ୍ରଥମ ଥର ପାଇଁ ଟି-୨୦ ବିଶ୍ୱ କପ୍ ଫାଇନାଲରେ ପ୍ରବେଶ କରିଛି ।\nଉଭୟ ଅଷ୍ଟ୍ରେଲିଆ ଓ ନ୍ୟୁଜିଲ୍ୟାଣ୍ଡ୍ (Australia vs New Zealand) ଦଳ କେହି ଏ ପର୍ଯ୍ୟନ୍ତ ଟି-୨୦ ବିଶ୍ୱ କପ୍ ଟାଇଟଲ୍ ଜିତି ନାହାଁନ୍ତି । ଏହାର ଅର୍ଥ ଏ ଥର ଆମେ ଏକ ନୂଆ ଚ୍ୟାମ୍ପିଅନ୍ ଦେଖିବାକୁ ପାଇବୁ ।
